Кирил Влахов
Ученически ескадрони

chitanka.info

В утрото на светла ера,

с факела на нова вера

бягат бодри ученици

с устрем горд и набег смел,

а над тях кат хищни птици,

кат настръхнали орлици

виснат злобни даскалици,

питат кой какво е чел.

Дзвер изправя се,

изцвили и отронил сетни сили,

грохне хъркащ на чина си

затъпял и уморен.

В миг уплашен трепва Дзвера,

чул за няк̀ва далавера

дето станала у Вера, днеска или онзи ден.

И развели гънки гладки

над дебелите тетрадки

като вихър отминават ученик след ученик.

И във мозъците наши

плуват облачета каша

и на изпита ни страшен ужасяващият лик.

Ето татък, във кафето

текнаха запаси светло

и вълни от кървав пламък

срещнаха се гръд със гръд;

сви се буря безпощадна,

зазвънтя и водка хладна —

кратка схватка и наново

учениците летят…

Ах, пишете ученици!

В устрема ви днес стотици

погледи са приковани

със надежда за късмет.

Свил десницата корава,

от задачите не ставай

стреснат, грохнал

и уплашен от последния звънец.

Нека в ужас забатачени

рухнат всичките задачи

под ръцете ви юначни,

тъй — без вик, без звук, без стон —

и младежът да намери зад

открехнатите двери

на Джипитата уверени бележки милион.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.